* Nina Haugland, lærarrepresentant
* Linda Høyland, lærarrepresentant
* Inger Frisvoll, andre tilsette
* Anne Line Vårdal Viggen, foreldrerepresentant
* Tina Kleppe, foreldrerepresentant, partnerskap mot mobbing, *meldt frafall*
* Stian Bru, Leiar FAU, foreldrerepresentant
* Borghild Omland, elevrepresentant
* Oline Tjelta, elevrepresentant
* Bodil Barka, politisk representant
* Vibeke Sola, rektor

**REFERAT FRA MØTE I DRIFTSSTYRET 29.10.20 Kl. 18.30-20.00**

**1/2020-21 Skule og SFO-oppstart**

Koronaepidemien har påverka skulestarten. Alle er inndelt i kohortar og trinna har eigne soner ute. Enkelte elevar saknar å få vera saman på tvers av trinn, men fleire set også pris på soneinndeling og leik på eige trinn. Lærarne melder at dei har betre oversikt over det sosiale på trinnet. Elevane har vore kreative i høve til ulike leiker. Elevar og lærarar set pris på rullering av områda ute. Rektor saknar fellessamlingar i aula. SFO er også prega av smittevernreglane. 1.trinn har fått ein trygg start på eige trinn. Dei eldre elevane saknar gamal organisering med leik i vrimlearealet.

Tapet av Siri har prega oppstarten. Sjokk og sorg har prega skulestarten. Saknet er stort. Etter haustferien kjem utlysing etter ny avdelingsleiar.

Rektor synte bilete frå oppstarten: leik ute, 1.trinn, kunst frå 2.trinn, leik med bluebot og overnattingsturer til 6.trinn. Rektor gjorde merksam på sak om leirskule som er meld til kommunalt FAU, FAU ved Orre og Tu i høve til leirskule for elevane på 7.trinn. Det er skilnad i Klepp og Time kommune på kor tid elevane reiser på leirskule.

Leiinga har delteke på fyrste nettverksmøte i Jærskulen. Tu er no i nettverk med Bryne, Orre, Varhaug og Hognestad. Neste gong kjem alle til Tu for å sjå skaparverkstaden.

**2/2020-21 Nye læreplanar og utviklingsplanen til skulen**

Skulen er i gang med det omfattande arbeidet med innføring av ny læreplan. Måla er fordelt mellom trinn og no arbeider skulen med tverrfaglege opplegg. Skulen har kjøpt ulike læreverk i kvart fag, men ikkje lik bok til alle elevar. Me vurderer innkjøp til neste år etter nøye gjennomgang dette skuleåret.

Me går vidare på satsing innan trygt og godt skulemiljø, tidleg innsats, framovermeldingar, elevmedverknad og variert undervisning.

**2/2020-21 Partnerskap mot mobbing**

Det har vore ein spesiell start utan Siri som var leiar for partnerskapet. 41 4000 kr skal setjast i eit minnefond for Siri og det skal plantas eit tre til våren til minne om Siri. Partnerskapet vil invitera familien til denne seremonien.

Hilde Johanne Ueland (miljøterapeut Tu skule) er ny leiar av Partnerskapet. Partnerskapet består av ein kreativ gjeng som allereie har kome godt i gang med planlegging. Partnerskapet ønskjer elevstemma inn, og Borghild og Oline får dermed vera med i vidare arbeid.

**3/2020-21 FAU**

Det vert ikkje noko stort arrangement kor både vaksne og elevar kan koma, grunna koronaepidemien. FAU samarbeider med «Partnerskap mot mobbing» i arrangement retta mot elevar og vaksne.

Leirskulesaka er viktig for FAU å finna ut av.

**4/2020-21 Elevråd**

Buk-møte: Elevrådet har førebudd seg til møtet. Dei ønskjer å gje pengar til Redd Barna. Då vil pengane gå til nokon som verkeleg treng det. Elevrådet vil stilla spørsmål om organiseringa av leirskule på BUK.

Elevrådet planlegg sjakk og bordtennisturnering. Dei vil kanskje også bake boller for å gleda andre.

Tu-talent vert gjennomført live eller filma slik at klassane kan sjå dei ulike innslaga.

Presentasjon av alle i elevrådet og styret vert gjort via film som dei andre elevane på skulen får sjå.

**5/2020-21 Budsjett og økonomisk status**

Kommunen har godkjend budsjettet. Rektor har målsetjing om at det ikkje er meir eller mindreforbruk ved årsslutt.

**6/2020-21 Informasjon frå politisk representant**

Barnehageplanen: Stor diskusjon i kommunen. Fleire mindre barnehagar skal leggjas ned på ulike tidspunkt framover. Tu barnehage er ein av dei.

Heimeskule: Politikarane har fått sjå undersøkinga om korleis det har vore med heimeskule. Spanande lesing. Det som er positivt for ein elev, er negativt for ein annan.

Barnevernet: Stort fall av bekymringar til barnevernet under perioden kor skulen var stengd. Dette er ei stor bekymring.

SFO: SFO vil få nye vedtekter. Det er lite endring.

Jærskulen: Klepp er ikkje medlem i jærskulen, men framleis i eit prosjekt. Spørreundersøkinga syner at leiarane fekk mest ut av samarbeidet. Politikarane er nøgd med Jærskulen si undersøking og omorganisering.

Kleppeloen skule: Ny konsekvensutredning. I beste fall vert det 6 mnd utsetjing.

**7/2020-21 Undersøkingar**

**Nasjonale prøvar**

Dei første resultata er kome. Det ser ut som skulen har veldig stabile resultat over tid. Engelsk og rekning ser betre ut enn lesing. Driftstyret vil få meir informasjon etter kvart.

**Foreldre og elevundersøkinga**

Det er no opp til skulen å bestemma om me skal ha gjennomføring av foreldreundersøkinga kvart år eller anna kvart år. Driftsstyret ønskjer gjennomføring anna kvart år. Dette er i tråd med skulesjefen si anbefaling. Elevundersøkinga vert gjennomført kvart år.

**8/2020-21 Satsingar i kommunen**

* KTT: Klepp tverrfaglege team. Skulen har tru på at denne eininga vil vera til god hjelp i saker som fell utanfor dei andre eininga. Cato Wallin er tilsett som leiar. Tu skule har allereie fått veiledning frå teamet.
* Arbeid med språk: Klepp kommune har samarbeid med lesesenteret. «På Sporet» er eit intensivt program for dei yngste elevane som står i fare for å få lesevanskar. Skulen vil prioritera dette høgt. Det er godt forankra i arbeid som Dysleksivenleg skule og utviklingsplanen.
* Ny visjon og logo: Klepp kommune har fått ny visjon: « Med blikk for alle». Det er ein flott visjon som skulen stiller seg bak. Det vart vist bilete av fuglen som 2.trinn har laga.

**9/2020-21 Organisering av driftsstyret, val av leiar for driftstyret og diskusjon om form og innhald**

Rektor informerte om kva eit driftstyret er, og kva som kan vera aktuelle saker for driftsstyret. Driftsstyret er eit styre med beslutningsmyndigheit. Rektor har ikkje stemmerett, men kan koma med innspel. Det er ein forelder som skal vera leiar av driftstyret. På Tu har det vore tradisjon for at rektor har stor innverknad på sakslista. I tillegg har rektor leia møta. Rektor var open for anna organisering. Både foreldrerepresentantane og politikar uttala at dei var godt nøgd med slik det er organisert på Tu og ønskjer å fortsetja som no. Dei tenkjer det er umogleg for ein føresett å ha kontroll på aktuelle saker. Det vil vera utfordrande med rekruttering ved ei anna organisering.

Anne Line Vårdal Viggen held fram som leiar av driftsstyret med lik organisering som førre år.

Det kom forslag om val av nye foreldrerepresentantar på årsmøtet til FAU. Stian (FAU-leiar) noterer seg dette. Bodil (politikar) tenkjer det er lurt å poengtera omfanget av vervet, slik at dei veit kva dei seier ja til. Ho har tru på at fleire vil melda seg.

**Eventuelt**

Det kom forslag om å leggja ut meir informasjon (og bilete av deltakarar) om dei ulike verva (klassekontakt, FAU og driftsstyret) på heimesida til skulen.